આ અંગે પાસના કન્વીનર વરૂણ પટેલે જણાવ્યું હતું કે, હાર્દિક પટેલ અને તેઓ વલ્લભવિદ્યાનગર ખાતે ગણેશના દર્શન કરવા આવી રહ્યા હતા ત્યારે પોલીસે હાર્દિક પટેલની ચિખોદરા ચોકડી પાસેથી અટકાયત કરી હતી, અને આ સરકાર હાર્દિક પટેલ તેમજ પાટીદાર યુવાનો ગણેશના દર્શન પણ ના કરી શકે તે રીતે તેઓની અટકાયત કરી છે, તેમજ હાર્દિક પટેલ આણંદમાં આવીને પાટીદાર સમાજના યુવાનોને પોતાના હક માટે સમાજના હક માટે જાગૃત ન કરે તેમજ હાર્દિક પટેલ પોતાની તેમજ સમાજની વાત આણંદના યુવાનો સુધી પહોંચાડે નહી તે માટે બીન લોકશાહી રીતે આ અટકાયત કરવામાં આવી છે, તેમજ રાજકોટમાંથી પણ દિનેશભાઈ બાંભણીયાની અટકાયત કરવામાં આવી છે, અને હજુ રાત સુધી કેટલાય પાસ કન્વીનરોની અટકાયત કરવામાં આવશે, પરંતુ સરકારને જેટલી અટકાયતો કરવી હોય તે કરી લે જેટલું દમન ગુજારવું હોય એટલું ગુજારી લે પરંતુ અમે સમાજના હક માટે પાટીદાર યુવાનોના હક માટે લડતા રહીશું.